ગુજરાત વિધાનસભામાં ચાલી રહેલા બજેટ સત્રમાં આજે કોંગ્રેસના તમામ ધારાસભ્યોને આજના દિવસ માટે સસ્પેન્ડ કરાયા હતા. રાજ્યના પૂર્વ મુખ્યમંત્રી નરેન્દ્ર મોદીના શાસન દરમિયાન થયેલા કથિત ભ્રષ્ટાચાર મુદ્દે વિધાનસભા ગૃહમાં ભાજપ-કોંગ્રેસ વચ્ચે ભારે હંગામો મચ્યો હતો. શાસક અને વિપક્ષ આમનેસામને આવીને સૂત્રોચ્ચાર કર્યા હતા. હંગામાને પગલે એક કલાક માટે ગૃહની કાર્યવાહી સ્થગિત કરી દેવાઈ હતી. પ્રદીપસિંહ જાડેજાએ વિપક્ષના સભ્યોને સસ્પેન્ડ કરવાની દરખાસ્ત કરી હતી.